CELEX: 32015D0474
Language: lv
Date: 2015-03-18 00:00:00
Title: Komisijas Īstenošanas lēmums (ES) 2015/474 ( 2015. gada 18. marts ), ar ko groza Īstenošanas lēmumu 2013/92/ES par uzraudzību, augu veselības pārbaudēm un pasākumiem, kas jāveic attiecībā uz koksnes iepakojuma materiālu, ko pašlaik izmanto, pārvadājot konkrētas Ķīnas izcelsmes preces (izziņots ar dokumenta numuru C(2015) 1684)

20.3.2015   
            
            
               LV
            
            
               Eiropas Savienības Oficiālais Vēstnesis
            
            
               L 76/64
            
         KOMISIJAS ĪSTENOŠANAS LĒMUMS (ES) 2015/474
   (2015. gada 18. marts),
   ar ko groza Īstenošanas lēmumu 2013/92/ES par uzraudzību, augu veselības pārbaudēm un pasākumiem, kas jāveic attiecībā uz koksnes iepakojuma materiālu, ko pašlaik izmanto, pārvadājot konkrētas Ķīnas izcelsmes preces
   
      
         (izziņots ar dokumenta numuru C(2015) 1684)
      
   
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (1) un jo īpaši tās 16. panta 3. punkta ceturto teikumu,
   tā kā:
   
               (1)
            
            
               Komisijas Īstenošanas lēmumā 2013/92/ES (2) ir paredzēta uzraudzība, augu veselības pārbaudes un pasākumi, kas jāveic attiecībā uz koksnes iepakojuma materiālu, ko pašlaik izmanto, pārvadājot konkrētas Ķīnas izcelsmes preces.
            
         
               (2)
            
            
               Īstenošanas lēmuma 2013/92/ES piemērošana liecina, ka koksnes iepakojuma materiāls, ko izmanto, pārvadājot konkrētas Ķīnas izcelsmes preces, aizvien rada fitosanitāru risku Savienībai. Tāpēc šis lēmums būtu jāpiemēro līdz 2017. gada 31. martam.
            
         
               (3)
            
            
               Dalībvalstu veiktās augu veselības pārbaudes liecina, ka koksnes iepakojuma materiāls, ko izmanto tādu preču pārvadājumiem kā slāneklis, glazēta keramika un plakani dzelzs vai neleģētā tērauda velmējumi, arī bija piesārņots ar kaitīgiem organismiem, jo īpaši ar Anoplophora glabripennis (Motschulsky). Tāpēc Īstenošanas lēmumā 2013/92/ES būtu jāietver arī minētās preces.
            
         
               (4)
            
            
               Ar Komisijas Īstenošanas direktīvu 2014/78/ES (3) tika svītrots Direktīvas 2000/29/EK IV pielikuma A daļas I iedaļas 8. punkts. Tādēļ būtu jāsvītro atsauces uz šo 8. punktu Īstenošanas lēmuma 2013/92/ES 3. un 4. pantā.
            
         
               (5)
            
            
               Pieredze liecina, ka augu veselības pārbaužu minimālais biežums, proti, 15 %, ir atbilstošs, ņemot vērā fitosanitāro risku katrai precei, uz kuru attiecas šis lēmums, un vajadzību nodrošināt līdzsvarotāku līdzekļu piešķiršanu, lai vienādā veidā varētu efektīvi un lietderīgi pārbaudīt visas preces. Tādēļ attiecībā uz konkrētām precēm augu veselības pārbaužu biežums būtu jāsamazina no 90 % līdz 15 %.
            
         
               (6)
            
            
               Pieredze liecina, ka, lai Ķīnas valsts augu aizsardzības organizācijai sniegtu papildu informāciju par aizturēšanas gadījumiem, kas reģistrēti attiecībā uz koksnes iepakojuma materiālu, dalībvalstīm jāsniedz informācija, kas nepieciešama, lai identificētu neuzticamu marķējumu izcelsmi un iemeslus, kādēļ zīme tiek uzskatīta par nepareizu.
            
         
               (7)
            
            
               Lai nodrošinātu konsekvenci attiecībā uz augu veselības pārbaudēm, ko veic laikposmā no 2014. gada 1. oktobra līdz 2015. gada 31. martam, un to paziņošanu, ir lietderīgi uz šo laikposmu paredzēt pārejas pasākumus.
            
         
               (8)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Īstenošanas lēmumu 2013/92/ES groza šādi:
   
               1)
            
            
               lēmuma 3. panta pirmo daļu aizstāj ar šādu:
               “Konkrēto preču sūtījumu koksnes iepakojuma materiālam veic Direktīvas 2000/29/EK 13.a panta 1. punkta b) apakšpunkta iii) punktā minētās augu veselības pārbaudes ar minimālo biežumu, kas noteikts šā lēmuma I pielikumā, lai pārliecinātos, ka koksnes iepakojuma materiāls atbilst prasībām, kuras noteiktas Direktīvas 2000/29/EK IV pielikuma A daļas I iedaļas 2. punktā.”;
         
               2)
            
            
               lēmuma 4. pantu aizstāj ar šādu:
               “4. pants
               Pasākumi neatbilstības gadījumā
               Ja 3. pantā minētās augu veselības pārbaudes liecina, ka nav ievērotas Direktīvas 2000/29/EK IV pielikuma A daļas I iedaļas 2. punktā minētās prasības vai koksnes iepakojuma materiāls ir piesārņots ar kaitīgiem organismiem, kas uzskaitīti minētās direktīvas I pielikuma A daļā, attiecīgā dalībvalsts attiecībā uz neatbilstošo koksnes iepakojuma materiālu tūlīt veic kādu no pasākumiem, kas paredzēti minētās direktīvas 13.c panta 7. punktā.”;
         
               3)
            
            
               lēmuma 5. pantu aizstāj ar šādu:
               “5. pants
               Ziņošana
               Neskarot Komisijas Direktīvu 94/3/EK (4), dalībvalstis paziņo Komisijai saskaņā ar šā lēmuma 2. un 3. pantu veikto augu veselības pārbaužu skaitu un tajās gūtos rezultātus, izmantojot II pielikumā iekļauto ziņošanas modeli un ievērojot šādus ziņošanas termiņus – līdz 2016. gada 31. jūlijam attiecībā uz laikposmu no 2015. gada 1. aprīļa līdz 2016. gada 31. martam un līdz 2017. gada 31. jūlijam attiecībā uz laikposmu no 2016. gada 1. aprīļa līdz 2017. gada 31. martam.;
         
               4)
            
            
               lēmuma 7. panta otro daļu aizstāj ar šādu:
               “1. līdz 4. pantu piemēro līdz 2017. gada 31. martam.”;
         
               5)
            
            
               lēmuma I un II pielikumu groza saskaņā ar šā lēmuma pielikumu.
            
         2. pants
   Attiecībā uz augu veselības pārbaudēm, ko veic laikposmā no 2014. gada 1. oktobra līdz 2015. gada 31. martam, un to skaita un rezultātu paziņošanu turpina piemērot Īstenošanas lēmumu 2013/92/ES tā redakcijā pirms grozījumiem, kas izdarīti ar šo lēmumu.
   3. pants
   Šis lēmums ir adresēts dalībvalstīm.
   
      Briselē, 2015. gada 18. martā
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 169, 10.7.2000., 1. lpp.
   
   
      (2)  Komisijas 2013. gada 18. februāra Īstenošanas lēmums 2013/92/ES par uzraudzību, augu veselības pārbaudēm un pasākumiem, kas jāveic attiecībā uz koksnes iepakojuma materiālu, ko pašlaik izmanto, pārvadājot konkrētas Ķīnas izcelsmes preces (OV L 47, 20.2.2013., 74. lpp.).
   
      (3)  Komisijas 2014. gada 17. jūnija Īstenošanas direktīva 2014/78/ES, ar ko groza I, II, III, IV un V pielikumu Padomes Direktīvai 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (OV L 183, 24.6.2014., 23. lpp.).
   
      (4)  Komisijas 1994. gada 21. janvāra Direktīva 94/3/EK, ar ko nosaka procedūru paziņošanai par sūtījuma vai kaitīga organisma aizturēšanu no trešām valstīm, ja tie rada tiešus fitosanitārus draudus (OV L 32, 5.2.1994., 37. lpp.).”
   
      PIELIKUMS
      Īstenošanas lēmuma 2013/92/ES I pielikumu aizstāj ar šādu:
      
         
            “I PIELIKUMS
            
               KONKRĒTĀS PRECES
            
            
                        Kombinētās nomenklatūras kods
                     
                     
                        Apraksts
                     
                     
                        Augu veselības pārbaužu biežums (%)
                     
                  
                        2514 00 00
                     
                     
                        Slāneklis, rupji apstrādāts vai neapstrādāts, sazāģēts vai nesazāģēts vai citādi sadalīts taisnstūrveida (ieskaitot kvadrātveida) blokos vai plātnēs
                     
                     
                        15
                     
                  
                        2515
                     
                     
                        Marmors, travertīns, ekausīns un citi kaļķa ieži pieminekļiem vai būvniecībai, ar īpatsvaru 2,5 vai vairāk, sīkgraudainais ģipšakmens (alabastrs), rupji apstrādāti vai neapstrādāti, sazāģēti vai nesazāģēti vai citādi sadalīti taisnstūrveida (ieskaitot kvadrātveida) blokos vai plātnēs
                     
                     
                        15
                     
                  
                        2516
                     
                     
                        Granīts, porfīrs, bazalts, smilšakmens un citādi akmeņi pieminekļiem vai būvniecībai, rupji apstrādāti vai neapstrādāti, sazāģēti vai nesazāģēti vai citādi sadalīti taisnstūrveida (ieskaitot kvadrātveida) blokos vai plātnēs
                     
                     
                        15
                     
                  
                        6801 00 00
                     
                     
                        Bruģakmeņi, ietvju apmales un plāksnes no dabiskā akmens (izņemot slānekli)
                     
                     
                        15
                     
                  
                        6802
                     
                     
                        Apstrādāts akmens (izņemot slānekli) pieminekļiem un būvniecībai un tā izstrādājumi, izņemot preces, kas minētas pozīcijā 6801; mozaīkas klucīši un tamlīdzīgi izstrādājumi no dabiskā akmens (ieskaitot slānekli) uz pamatnes vai bez tās; dabiskā akmens (ieskaitot slānekli) mākslīgi krāsotas granulas, drupatas un pulveris
                     
                     
                        15
                     
                  
                        6803 00
                     
                     
                        Apstrādāts dabiskais slāneklis un dabiskā vai aglomerētā slānekļa izstrādājumi
                     
                     
                        15
                     
                  
                        6908
                     
                     
                        Glazētas keramikas plātnes bruģēšanai un ceļa noklāšanai; kamīna un sienas flīzes; glazēti keramikas mozaīkas klucīši un tamlīdzīgi izstrādājumi uz pamatnes vai bez tās
                     
                     
                        15
                     
                  
                        7210
                     
                     
                        Plakani dzelzs un neleģētā tērauda velmējumi ar platumu 600 mm vai vairāk, plakēti, ar elektrolītisku vai citu pārklājumu
                     
                     
                        15”
                     
                  
      
      Īstenošanas lēmuma 2013/92/ES II pielikumu aizstāj ar šādu:
      
         
            “II PIELIKUMS
            
               ZIŅOŠANAS MODELIS
            
            
                        
                           Ziņojums par fitosanitārajām importa pārbaudēm, kas veiktas ikviena Ķīnas izcelsmes konkrēto preču sūtījuma koksnes iepakojuma materiālam
                        
                     
                  
                        
                           Pārskata periods:
                        
                     
                  
                        
                           Ziņotāja dalībvalsts:
                        
                     
                  
                        
                           Attiecīgās ievešanas vietas:
                        
                     
                     
                        
                           Pārbaudes vieta:
                        
                     
                     
                        
                           Galamērķa vietā pārbaudīto sūtījumu skaits:
                        
                        
                           Ievešanas vietā pārbaudīto sūtījumu skaits:
                        
                     
                  
                         
                     
                     
                        
                           Kombinētās nomenklatūras kods: 2514 00 00
                        
                     
                     
                        
                           Kombinētās nomenklatūras kods: 2515
                        
                     
                     
                        
                           Kombinētās nomenklatūras kods: 2516
                        
                     
                     
                        
                           Kombinētās nomenklatūras kods: 6801 00 00
                        
                     
                     
                        
                           Kombinētās nomenklatūras kods: 6802
                        
                     
                     
                        
                           Kombinētās nomenklatūras kods 6803 00
                        
                     
                     
                        
                           Kombinētās nomenklatūras kods: 6908
                        
                     
                     
                        
                           Kombinētās nomenklatūras kods: 7210
                        
                     
                  
                        
                           Ienākošo sūtījumu skaits, kurus ieved ES caur ziņotāju dalībvalsti
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                           Pārbaudīto sūtījumu skaits:
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                           tostarp to sūtījumu skaits, kuru koksnes iepakojuma materiāls ir prasībām atbilstošs
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                           tostarp to sūtījumu skaits, kuri aizturēti koksnes iepakojuma materiāla neatbilstības dēļ
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                                    —
                                 
                                 
                                    no kuriem sūtījumi, kas satur kaitīgo organismu un kuriem nav atbilstošas ISPM15 zīmes (sniegt sadalījumu pēc kaitīgā organisma veida un norādīt, vai zīmes trūkst vai arī tā ir nepareiza) (1)
                                    
                                 
                              
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  —no kuriem sūtījumi, kas satur kaitīgo organismu un kuru ISPM15 zīme ir atbilstoša (sniegt sadalījumu pēc kaitīgā organisma veida)Norādīt valsts kodu, ražotāja/apstrādes pakalpojumu sniedzēja kodu un ISPM15 zīmes (zīmju) apstrādes kodu
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                                    —
                                 
                                 
                                    no kuriem sūtījumi, kuriem trūkst vienīgi atbilstošas ISPM15 zīmes (norādīt sadalījumu starp sūtījumiem, kuriem nav zīmes, un sūtījumiem ar nepareizu zīmi) (1)
                                    
                                 
                              
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
      
      
         (1)  Attiecīgā gadījumā norādīt iemeslus, kāpēc ISPM15 zīmes uzskatītas par nepareizām (tips, lietošanas veids utt.).”